ครม. รับทราบข้อเสนอส่วนราชการในการปรับลดงบประมาณปี 2564 รองรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
ครม. รับทราบข้อเสนอส่วนราชการในการปรับลดงบประมาณปี 2564 รองรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีวันนี้ รับทราบการปรับปรุงรายละเอียดงบประมาณรายจ่ายประจำปีงบประมาณ พ.ศ. 2564 ที่ส่วนราชการต่างๆ เสนอ เพื่อรองรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) อาทิ สำนักงานเลขาธิการวุฒิสภา ปรับลด 60,271,400 บาท สถาบันพระปกเกล้า ปรับลด 20,968,163 บาท สำนักงานศาลยุติธรรม ปรับลด 157,866,100 บาท สำนักงานคณะกรรมการการเลือกตั้ง ปรับลด 33,806,000 บาท สำนักงานผู้ตรวจการแผ่นดิน ปรับลด 23,079,100 บาท สำนักงาน ป.ป.ช. ปรับลด 166,725,600 บาท สำนักงานเลขาธิการสภาผู้แทนราษฎร ปรับลด 298,516,800 บาท สำนักงานอัยการสูงสุด ปรับลด 141,716,500 บาท สำนักงานคณะกรรมการสิทธิมนุษยชนแห่งชาติ ปรับลด 10,556,300 บาท